Tänään pastori Eastwood-Anaba johtaa meidät vallankumoukseen.
Kuulemme kuinka voimme elää yhdessä ilman vihollisia.
Luvassa nämä ja paljon muuta.
KÄÄNNEKOHTA Yksi tavallinen ihminen
Tervetuloa Käännekohtaan.
Seurassani on tuottajamme Erica Linney.
Kertoisitko keskustelustasi pastori Eastwoodin kanssa -
Ghanan vierailumme aikana.
Se oli mahtava keskustelu.
Puhuimme heitä kohdanneesta surusta ja siitä toipumisesta, -
sekä rakkauden vallankumouksesta.
Puhuin vallankumouksesta hänen kanssaan vuosia sitten, -
ja se on kasvanut kasvamistaan.
Kyllä näin on.
Osa tuntee Eastwood-Anabat Ghanan kuvauksista, -
mutta monille rakkauden vallan- kumous on jo entuudestaan tuttu.
Pastorin omalle seurakunnalle osoitettu sanoma -
on levinnyt maailmanlaajuiseksi.
Jeesus on rakkauden muotokuva, sillä Hän on täydellinen rakkaus.
Ghanalainen pastori aloitti vallankumouksen vuonna 1993.
Kaikki alkoi hänen lainattuaan Kirjoituksia kirjassaan.
Kerroin kirjan lopussa, että Jumala tulee tekemään jotain, -
joka syntyy rakkauden vallankumouksesta. Jes. 11:6-9
Puhuin tuolloin ensimmäistä kertaa vallankumouksesta.
Vuonna 2005 se tuli todella aiheelliseksi, -
koska Kristuksen ruumis alkoi jakaantua.
Katkeruus alkoi kasvaa, kirkot jakaantuivat eri suuntauksiin, -
ja huhut sodista levisivät ympäri maailmaa.
Jopa saarnaajat alkoivat kamppailla uskonsa kanssa.
Rakkauden vallankumous alkoi virallisesti vuonna 2005.
Sanoma oli alun perin tarkoitettu vain pastorin kotikirkolle, -
mutta Jumala päätti toisin.
Herra kehotti jatkamaan saarnaamista vuonna 2006.
Vuonna 2007, Hän käski minua kirjoittamaan kirjan.
Vuonna 2008 jatkoin kirjoittamista, ja julkaisin useamman kirjan.
Pastori Eastwood on matkustanut ympäri maailmaa -
levittäen rakkauden vallankumousta.
Sanoma on muuttanut seura- kuntia, sekä hänen perhettään.
Aiemmin minun oli vaikeaa unohtaa kärsimäni vääryydet.
Vaikka rukoilin, olin yhä satutettu.
Mieheni saarnatessa vallan- kumouksesta sanoin itselleni, -
että minun tulee elää hänen saarnojensa mukaisesti, -
sillä olen esimerkkinä muille.
Pyysin Jumalaa täyttämään sydämeni rakkaudella.
Hän on tehnyt työtään minussa.
Kaikkien meidän tulisi jäljitellä Häntä.
Meidän tulisi elää, kuten Jeesus eli.
Rakkauden vallankumoukseen osallistuminen -
on myöntymistä Jumalalle.
Keskitymme pyyntöjemme sijaan rakastamaan Jumalaa persoonana, -
ja rakastamaan lähimmäisiämme, kuten itseämme.
Ilmestys tuli todellisemmaksi pastorin menetettyä tyttärensä.
Jumala voi rakastaa meitä, mutta sallia silti vaikeudet.
Se johtuu siitä, että rakkaus ei aina katso kehitysvaiheeseen, -
vaan itse tuotteeseen.
Jotta tuote olisi hyödyksi muille ja itselle, -
Jumala sallii vaikeudet.
Onnettomuus muutti pastorin näkökannan palvelustyöhön.
Halusin menestystä, läpimurtoja, voitelun ja suuret ihmisjoukot.
Nuo asiat ovat menettäneet merkityksensä minulle.
Olin vaiheessa, jossa olin valmis etsimään ensin Jumalan Valtakuntaa.
Tapa vaikuttaa rakkauden vallankumouksessa on muistaa, -
että rakkaus ei ole vain tunne, vaan myös tekoja.
Meidän tulee tutkia itseämme ja tavoitteitamme, -
ja ymmärtää Jumalan tuntemisen olevan saavutuksiamme tärkeämpää.
Tässä vallankumouksessa ei ole kyse siunauksien haalimisesta, -
vaan muiden huomioimisesta.
Muiden huomioimisesta, ja rakkaudesta Jumalaa kohtaan.
Meidän tulee etsiä Häntä itseään, ja rakastaa lähimmäisiämme.
Lähimmäisenrakkaus riippuu Jumalalta tulevasta rakkaudesta.
Tämä on outo sanoma joillekin nykypäivän ihmisille.
Näin on, sillä rakkaus vaatii anteeksiantoa.
Se ei ole suosiossa nykypäivänä, joten tämä sanoma on tarpeen.
Jatkamme tauon jälkeen.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8
Bosniassa käytiin sotaa lähes 20 vuotta sitten.
Tuhannet saivat surmansa.
Yksi nainen toi kuitenkin toivoa maahansa vallankumouksen muodossa.
SARAJEVON PIIRITYS 5.4.1992 - 29.2.1996
Taistelut kestivät yli 1400 päivää.
Naapurit ja läheiset sotivat toisiaan vastaan.
Katolisten kroaattien, Serbian ortodoksien -
ja Bosnian muslimien teot toisiaan kohtaan ovat karua kertomaa.
Tapahtui raiskauksia, etnisiä puhdistamisia, joukkotuhoamisia -
ja kylmäverisiä murhia.
Pääkaupungista alkaneet taistelut levisivät koko maahan.
Taisteluiden vaietessa sodan kauhut järkyttivät maailmaa.
Arvioiden mukaan 250 000 bosnialaista sai surmansa.
Muistamme kaikki tapahtumat televisioidemme kautta nähtyinä.
Vielä 16 vuodenkin jälkeen sodan muistot vainoavat Bosniaa.
Eettiset ja uskonnolliset jakaumat ovat säilyneet.
Sotaa ruokitaan yhä, -
ja mahdollisuus sen uusiutumiseen on olemassa.
Vanya ei halua nähdä toista sotaa.
Haluamme jättää lapsillemme perinnöksi jotain erilaista.
Muutaman kuluneen vuoden aikana -
hän on auttanut kansalaisia sovinnon teossa.
Kesäisin hän järjestää yhteisen leirin kroaateille, -
serbeille ja muslimeille.
Lapset, nuoret ja vanhemmatkin ovat ihmeissään näkemästään, -
sillä missään muualla ei ole nähtävissä vastaavaa.
He kokevat sanoman toivosta ja rakkaudesta.
He tuntevat vetoa yhtenäisyyteen, -
tähän paikkaan, jossa kansallis- piirteillä ei ole merkitystä.
He kaipaavat yhteisöllistä, rakkauden täyteistä elämää.
Vanya uskoo Kristuksen olevan ratkaisu Bosnialle.
Rukouksemme, "tulkoon sinun valtakuntasi, -
tapahtukoon sinun tahtosi", kertoo ainoasta toivostamme.
Tarvitsemme Jeesusta muuttamaan todellisuutemme.
Vanya on Kroatiasta, josta hän tuli Bosniaan lähetystyöntekijäksi.
Hän hankki todistuksen pastorin virkaan Virginiasta.
Saavuin yliopistoon vakaumuksenani hankkia tarvittava koulutus, -
ja palata takaisin omaan maahani.
Vanya johtaa Emek Beraka -järjestöä, -
joka auttaa järjestämään aktioita.
Nimi tarkoittaa siunausten laaksoa.
Ihmiset tulevat kosketetuiksi, -
ja lähtiessään he välittävät täältä saadun sanoman.
Rakentamalla heitä, rakennamme kansakuntaa.
Kerron koulussani muille, että on mahdollista elää sovussa.
Täällä olen oppinut, kuinka Jeesus voi muuttaa meidät täysin.
Leiri on myös suunnitelmallista aikaa evankeliselle yhteisölle.
Evankeliumin julistaminen Bosniassa ei ole helppoa.
Maata hallitsevat katolilaiset, ortodoksit ja muslimit.
Evankelisella kirkolla on koko maassa vain alle 700 jäsentä.
Leiri on mahdollisuus johtajille kokoontua yhteen ja rohkaistua.
Rukoilemme herätyksen, ja toistemme puolesta.
Leirin järjestäminen on haaste.
Majoittuminen tapahtuu teltoissa ilman kuumaa vettä ja wc-tiloja.
Keittiönä toimii hajonnut pommisuoja.
Yritämme pitää keittiön käyttökelpoisena vuodesta toiseen.
Hänen unelmanaan on rakentaa oikea keittiö ja makuutiloja.
Se mahdollistaisi ympärivuotisten leirien järjestämisen.
Hän jatkaa rukouksiaan, että leiri olisi siunaus kansakunnalle.
Nähdessäni tämän paikan, -
lasten leikkivän keskenään, istuvan vierekkäin, -
palvovan samaa Jumalaa ilman etnisiä ryhmiä, -
näen Bosnia-Hertsegovinan ihmiset ja tulevan sukupolven, -
jolla saattaa olla erilainen tulevaisuus.
Väkivallan kierre ainoastaan tuhoaa perheemme ja maamme.
Anteeksianto on haastavaa, mutta se kannattaa.
Eräs sanonta kuuluu: "Luovuta oikeutesi olla oikeassa".
Osoita rakkautta lähimmäisillesi.
Se on vaikeaa, mutta pystyt siihen.
Jatketaan tauon jälkeen.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niin kuin Raamattu sanoo, -
juokseva elävän veden virrat." Joh. 7:37-38
Seuraavaksi mies, joka myi huumeita saadakseen nopeasti rahaa.
Hän sai kuitenkin tarpeekseen.
Alkaessani myymään huumeita tavoitteenani oli elää leveästi, -
ja pukeutua hienoihin takkeihin.
Viisihenkisellä perheelläni ei ollut varaa hienosteluun.
Anthonyn isoveli veti hänet mukanaan huumekauppaan.
He menestyivät, mutta Anthony tiesi elämän tarjoavan parempaa.
Mietin ajoittain elämääni.
Ajattelin elämällä olevan paljon tarjottavaa, mutta en tiennyt mitä.
Anthony ansaitsi paljon rahaa kokaiinia myymällä.
Ryhdyttyään itse käyttäjäksi hän menetti kaiken huumeisiin, -
ja jäi kodittomaksi.
Ymmärsin olevani koukussa, -
kun halusin olla jatkuvasti huumautuneena.
Olin valmis jopa ryöstöihin rahoittaakseni huumeet.
Tajusin menneeni pidemmälle, kuin koskaan olin aikonut.
Eräänä iltana Anthony muisti lapsuuden kokemuksiaan kirkosta.
Huusin Jumalan puoleen, ja sanoin olevani väsynyt elämääni.
Tiesin haluavani jotain erilaista, mutta en tiennyt mitä se olisi.
Hänen elämänsä järkkyi vankeustuomion myötä.
Ensimmäisten kuukausien aikana Anthony tapasi vankilapastorin, -
joka kysyi häneltä kysymyksen.
Hän kysyi mihin joutuisin, jos kuolisin tänään.
Hän kertoi minulle asioita, joita kukaan ei ollut kertonut minulle.
Se oli jotain erilaista, ja otin Jeesuksen vastaan tuona päivänä.
Jeesus näytti minulle elämän, -
josta en ollut osannut unelmoidakaan.
Päästyään vankilasta Anthony teki virheen -
ja palasi vanhojen ystäviensä luo.
Viikon kuluttua hän joutui taas vankilaan.
Olin pahoillani ja peloissani samaan aikaan.
Ymmärsin että minun tulee olla tosissani elämäni suhteen.
Pelkäsin kohdata vankilapastorin kasvokkain.
Olin hyvin häpeissäni, -
sillä koin pettäneeni itseni ja perheeni.
Kerroin lapseni äidille, etten menisi takaisin vankilaan.
Tiesin sen satuttavan häntä, kun en tehnyt kuten lupasin.
Kuukauden tuomion jälkeen Anthony meni siskonsa luo asumaan.
Hän sai töitä, ja alkoi käydä kirkossa.
Vuoden sisällä kaikki syytteet hylättiin.
Minun piti unohtaa mennyt elämä, joka yritti pitää otteessaan.
Antauduin Jumalalle täysin.
Uskon viimeisimmän tuomion pelastaneen minut itseltäni.
Opin olemaan rehellinen itselleni.
Myös hänen tyttärensä kannusti häntä parannukseen.
Hän oli 2 vuoden ikäinen.
Halusin olla vastuullinen isä ja osa perhettä.
Hän nai tyttöystävänsä päästyään vankilasta 16 vuotta sitten.
Hän valmistui pastoriksi, -
ja työskentelee samassa vankilassa, jossa hän oli vangittuna.
Vankina oleminen muutti minut.
Jumala antoi minulle mahdollisuuden nähdä tekemäni vääryydet, -
ja kuinka olin loukannut läheisiäni.
Sain mahdollisuuden valita toisin.
Jumalalla on erikoinen suunnitelma meidän jokaisen elämää varten.
Meidän täytyy ottaa selvää millainen suunnitelma on kyseessä.
Rakkaus mammonaan johtaa tuhoon.
Raha ei ole pahaa itsessään, mutta se on häviävää.
Ajattelepa ongelmatilanteitasi.
Oletko pelännyt hienon talosi tai hienon autosi puolesta?
Jeesus rakasti sinua niin paljon, että kuoli puolestasi, -
ja haluaa suhteen kanssasi.
Vain Hänessä löydämme rauhan ja tyydytyksen.
Suhde luodaan keskustelulla, jota kutsumme rukoukseksi.
Rukoillaan yhdessä.
Isä, kiitos mahdollisuudesta kuulla äskeiset todistukset.
Haluan kokea jotain uutta, ja aloittaa suhteen kanssasi.
Olen juossut rahan perässä löytämättä rauhaa.
Haluan löytää rauhan, ja saada uuden alun.
Pyydän tule sydämeeni Jeesus, aamen.
Jos rukoilit kanssani, haluamme kuulla sinusta.
Tauon jälkeen on luvassa lisää.
"Hän peittää pilvillä taivaan ja valmistaa sateen maalle.
Herra mielistyy niihin, jotka häntä pelkäävät, -
jotka panevat toivonsa hänen armoonsa.” Ps. 147:8,11
"Sillä niin kuin maa tuottaa kasvunsa -
ja niin kuin kasvitarha saa siemenkylvönsä versomaan, -
niin saattaa Herra versomaan vanhurskauden -
ja kiitoksen kaikkien kansojen nähden." Jes. 61:11
Ohjelma-aikamme on lopussa, -
mutta löydät meidät aina kotisivuiltamme, sekä facebookista.
Kuunnellaan kappaleen verran Lecraen tuotantoa.
Näkemiin ja Jumalan siunausta.
LECRAE & J. PAUL "Kaltaisesi"
Haluan olla täysin kaltaisesi, ja katsoa vain sinuun.
Opetat minua olemaan kaltaisesi.
Minun tulee olla kaltaisesi.
Haluan sanoa jotain, ennen kuin Herra tulee noutamaan minut.
Kasvoin sisäisesti tyhjänä isäni lähdettyä.
Tulit kuvioihin oikeaan aikaan.
Olet riimieni aihe.
Tykkäsin siitä, kun opetit minulle miesten juttuja.
Näytit minulle asioita, joita minun ei ehkä olisi tullut nähdä, -
mutta olit vasta varhaisnuori, kun otit minut siipiesi suojaan.
Halusin pukeutua kuten sinä, -
enkä välittänyt muiden mielipiteistä sinusta.
Olisin kuollut kanssasi.
Itkin kärsiessäsi.
Minulla on nyt oma poika, ja hän tekee mitä minä teen.
Sisimpämme kertoo elämän olevan enemmän kuin matkimista.
Kukaan ei ohjannut sinua, mutta seurasin jalanjälkiäsi.
Haluan olla täysin kaltaisesi, ja katsoa vain sinuun.
Opetat minua olemaan kaltaisesi.
Minun tulee olla kaltaisesi.
Näen ainoastaan autoja, rahaa, jalokiviä, tähtiä, pelimiehiä, -
alamaailmaa, ja kaikkea sitä mitä halusin elämältä.
Jos tämä ei ole elämää, minulle valehdeltiin onnistuneesti.
Minulle ei opetettu muuta tapaa elää.
Tyhjyys sisälläni hakee hyväksyntää ilman isäni kannustusta.
En tiedä kuinka kohdella naista.
En osaa korjata moottoria, enkä pitää autoa käynnissä.
Media antaa väärän kuvan, ketä tulisi seurata.
Väittävät rakastavansa minua, ja ovat ylpeitä pahoista teoistani.
Haluan olla täysin kaltaisesi, ja katsoa vain sinuun.
Opetat minua olemaan kaltaisesi.
Minun tulee olla kaltaisesi.
Jumala loi minut, mutten halua olla kuten Hän, vaan hallita elämääni.
Ensimmäinen luotu syyllisti naistaan syödystä hedelmästä.
Nyt olemme poissa Eedenistä, ja pukeudumme viikunapuun lehtiin.
Jumala näkee heikkouteni ylpeyteni lävitse.
Jeesus astui kuvioihin, kun tarvitsimme jonkun meitä johtamaan.
Jonkun joka ostaisi meidät pois pimeyden vallasta.
Hän lunasti meidät, -
ja opetti todellisten johtajien seuraavan Jumalaa.
Hän opetti elämään, ja rakastamaan vaimojamme.
Haluan olla täysin kaltaisesi.
En ole kelvollinen uhri, mutta voin antaa parhaani, -
sillä minun tulisi olla kaltaisesi.
Olen heikoin ja sotkin asiat, mutta otan vastaan armosi.
Olen heikoin ja tuhosin elämäni, mutta otan vastaan armosi.
Suomennos: Antti Malvisto